**Izvor Etern de Viaţă!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvor Etern de Viaţă!...

O, Doamne Sfânt, Izvor Etern de Viaţă şi lumină,

Miracol Nepătruns, de-a noastră minte mărginită,

Mister nedesluşit şi tainic, a cărei balanţă-nclină

Spre infinitul veşnic al puterii-n forţa cea Divină,

Neexplicabil şi pătruns de taine mintea s-o reţină,

Aşa ai fost şi în etern vei fi în gloria nemărginită,

Şi-n veşnicia Universului, mărirea va fi neclintită

Căci numai Tu eşti singurul, căruia să-I aparţină!

Fiinţă nepătrunsă-n planuri în opera Ta creatoare,

Tu-atunci când zici se face, şi numai prin Cuvânt

De porunceşti, îndată ia fiinţă inestimabila lucrare

Ce-n spaţiu şi în timp, îşi reia locul prin grandoare,

Umplând de frumuseţi, tot e are viaţă şi mişcare

Mărturisindu-Te ca Arhitect şi Creator Preasfânt,

Expunând atâtea mari minuni, văzute pe pământ

Ce din neant au fost chemate în stadiul de creare!

O, Tu, cel ce deţii misterul creării vieţii din neant,

Singurul Stăpân al veşniciei fără-nceput şi sfârşit,

Privind la-atotştiinţa Ta, îmi pare-un gând gigant

Intruducându-mă în cugetarea firului cel alarmant

De a pătrunde în enigma, nucleului divin frapant,

Şi-a cugeta la Ea observ că spiritul, devine umilit

Şi-n faţa maiestăţii Tale, gândirea-mi că s-a ofilit,

Dar ea saltă în vibraţii, c-al veşniciei eşti Garant!

În vasta-ntindere Universală a lumilor deja create,

În cosmosul cel triumfal, cu sori, şi cu sisteme vii,

Străbate forţa Ta supremă, prin legi clare aşezate,

Care-n veci să dăinuiască pe principii de dreptate,

Maniefestându-se-n Osana, prilej de sfinte bucurii

Demonstrându-se-n cohorta, atâtor mii de galaxii

Ce toate îşi au existenţa, vorbindu-ne de veşnicii

În forţa Ta Dumnezeească, ce peste tot străbate!

O, Infinitate Maiestuoasă, sublimă şi Necunoscută

Ce în limbajul omenesc, nu e cuvântul de-ndestul,

De-a Te numi-n prerogative, pentru-a fi umplută

Măreţia şi puterea, ce strălucesc din opera făcută,

A drgostei cea creatoare, în fericirea absolută;

În faţa Ei, mă văd un fir de colb care pluteşte nul,

În imensitatea spaţiului, din nesfârşitul gol destul

Ca o fiinţă ce e-n redresare, din prăpastia căzută!

Spiritul meu e-aşa de mic în încercarea de a tinde

Să afle cât mai mult, din minunile mari, creatoare,

Ce mă uimesc când meditez că nu le pot cuprinde

În frumuseţea lor desăvârşită ce veşnic se întinde

Şi mica noastră înţelepciune, nu le poate prinde

În Universul cel superb, plin de sfânta Ta lucrare

Prin sori strălucitori şi prin sisteme mii în nuanţare

Aduse la existenţa, ce nimeni nu-o poate pretinde!

O, Doamne Sfânt, Creator Desăvârşit al armoniei,

Ce-n Universul fără margini, Tu legile-ai orânduit!

Pentru fluida linişte-a măririi, ai lăsat zorii bucuriei

Să-Ţi cânte, în gloria eternă, pe plaiurile veşniciei,

Bunătatea şi îndurarea-n marile mistere ale tăriei

Căci mare eşti prin preştiinţă, în tot ce ai binevoit,

Ca măreţia şi puterea s-anunţe slava-n ce-ai zidit

Rămase-n veşnica grandoare, a strălucirii măreţiei.

În faţa Ta, Nemărginită-Nţelepciune, mă proştern!

Micimea minţii mele, se pleacă-n scumpă adorare,

Şi în prezenţa Maiestăţii Tale din veşnicii creatoare

Îngenunchez, şi-n rugăciune, gândurile îmi aştern

Recunoscând că sunt făptura Ta şi-ai drept patern,

Asupra-mi, prin creaţie întâi, şi prin răscumpărare,

Prin Jertfa de la Calvar, cu-a Ei putere salvatoare

Piatră de iaspis ca temelie vieţii, ce va sta-n etern.

Flavius Laurian Duverna